Voor sy loopbaan as 'n akteur was Schwarzenegger 'n kragman en liggaamsbouer. Hy het die Mister Olympia-titel sewe keer gewen. Schwarzenegger het ook sy eie kompetisie, die Arnold Classic ingestel..
2 Liggaamsbou Loopbaan
4 Goewerneur van Kalifornië
Arnold Alois Schwarzenegger is gebore in Thal, Oostenryk op 30 Julie 1947, die tweede seun van Aurelia (née Jadrny) en Gustav Schwarzenegger. Sy ma was van Tsjeggiese afkoms. Schwarzenegger se pa was die plaaslike polisiehoof en het in die Tweede Wêreldoorlog as Hauptfeldwebel gedien nadat hy hom in 1938 vrywillig by die Naziparty aangesluit het. Hy is gewond in die Slag van Stalingrad, maar is in 1943 ontslaan as gevolg van malaria. Hy trou op 20 Oktober 1945 met Aurelia; hy was toe 38 en sy was 23. Later in sy lewe het Schwarzenegger die Joodse aktivistegroep Simon Wiesenthal Center gevra om sy vader se oorlogsrekord na te gaan, wat geen bewyse kon vind dat Gustav betrokke was by oorlogsmisdade tydens sy diens in die Naziparty en Sturmabteilung(SA) nie. Gustav se agtergrond het wye persaandag geniet tydens Kalifornië se herroepingsverkiesing in 2003 waarin Schwarzenegger tot goewerneur verkies is.
Volgens Schwarzenegger was sy ouers baie streng: "Destyds in Oostenryk was dit 'n heel ander wêreld, as ons iets sleg gedoen het of ons ons ouers nie gehoorsaam het nie, was die roede nie gespaar nie." Hy het grootgeword in 'n Katolieke gesin wat elke Sondag die mis bygewoon het. Gustav het 'n voorkeur vir sy oudste seun, Meinhard, bo Arnold gehad. Dit het voortgespruit uit ongegronde vermoede dat Arnold nie sy biologiese kind was nie. Schwarzenegger het gesê dat sy pa 'geen geduld gehad het om na jou probleme te luister of te verstaan ​​nie'. Hy het 'n goeie verhouding met sy ma gehad, met wie hy kontak behou het tot met haar dood.  
Liggaamsbou Loopbaan[wysig | wysig bron]
Schwarzenegger word beskou as een van die belangrikste figure in die geskiedenis van liggaamsbou en sy nalatenskap word herdenk in die jaarlikse Arnold Classic liggaamsboukompetisie. Hy het lank na sy aftrede 'n prominente gesig in liggaamsbou gebly, deels vanweë sy eienaarskap van gimnasiums en fiksheidstydskrifte. Hy het verskeie kompetisies en toekennings aangebied.
Hy skryf jare lank 'n maandelikse rubriek vir die liggaamsboutydskrifte Muscle & Fitness en Flex. Kort nadat hy tot goewerneur verkies is, is hy in grootliks simboliese hoedanigheid aangestel as die uitvoerende redakteur van albei tydskrifte. Die tydskrifte het ingestem om $250 000 per jaar aan sy verskillende fiksheidsinisiatiewe te skenk, terwyl hy goewerneur van Kalifornië was. Toe die ooreenkoms, insluitend die kontrak wat Schwarzenegger ten minste $1 miljoen per jaar gegee het, in 2005 bekend gemaak word, het baie dit as 'n botsing van belange gekritiseer omdat die goewerneur se kantoor besluite geneem het oor die regulering van voedingsaanvullings in Kalifornië. Gevolglik het Schwarzenegger in 2005 die rol van uitvoerende redakteur prysgegee. Later nadat hy nie meer goewerneur was nie het American Media Inc., wat Muscle & Fitness en Flex besit, in Maart 2013 aangekondig dat Schwarzenegger hul nuwe aanbod om uitvoerende redakteur van die tydskrifte te wees, aanvaar het.
Een van die eerste kompetisies wat hy gewen het, was die Junior Mnr. Europa wedstryd in 1965. Hy het mnr. Europa die volgende jaar op 19-jarige ouderdom gewen. Hy sou aan vele liggaamsboukompetisies deelneem, en die meeste van hulle wen. Sy oorwinnings in liggaamsbou sluit in vyf oorwinnings van mnr. Heelal en sewe oorwinnings van mnr. Olympia, 'n rekord wat sou staan totdat Lee Haney sy agtste agtereenvolgende meneer Olympiatitel in 1991 verower het .
Schwarzenegger hou nog aan om in 'n gimnasium te oefen. Toe hy uitgevra is oor sy persoonlike oefening tydens die Arnold Classic in 2011, het hy gesê dat hy steeds elke dag vir 'n ruk met gewigte oefen.
Akteursloopbaan[wysig | wysig bron]
Schwarzenegger wou oorgaan van liggaamsbou na toneelspel, en dit reggekry toe hy gekies is om die titelrol in Hercules in New York (1970) te speel. Sy aksent in die film was nog swaar. Sy tweede rolprentverskyning was as 'n doofstomslagoffer in The Long Goodbye (1973), waarna 'n baie meer belangrike rol in die rolprent Stay Hungry (1976) gevolg het, waarvoor hy die Golden Globetoekenning gewen het vir Nuwe akteurster van die jaar. Schwarzenegger het die volgende gesê oor sy vroeë stryd met die ontwikkeling van sy toneelspelloopbaan: "Dit was in die begin baie moeilik vir my gewees - deur agente en personeellede is ek meegedeel dat my liggaam 'te vreemd' is, dat ek 'n snaakse aksent het en dat my van te lank was. Hulle het vir my gesê dat ek my van moet verander. Eintlik, oral waar ek gegaan het, is ek meegedeel dat ek geen kans het nie."
Schwarzenegger het die aandag getrek en sy profiel verhoog in die liggaamsboufilm Pumping Iron (1977), waarvan ware elemente gedramatiseer is. In 1991 koop hy die regte op dié film, die opnames daarvan en gepaardgaande stilfotografie. Schwarzenegger het 'n oudisie gedoen vir die titelrol van The Incredible Hulk, maar het nie die rol gekry nie vanweë sy lengte. Later het Lou Ferrignohet die rol van dr. David Banner se alterego gekry. Schwarzenegger verskyn saam met Kirk Douglas en Ann-Margret in die komedie The Villain in 1979. In 1980 speel hy in 'n biografiese film van die 1950 aktrise Jayne Mansfield as Mansfield se man, Mickey Hargitay.
Goewerneur van Kalifornië[wysig | wysig bron]
↑ "Arnold Schwarzenegger: Biography". Schwarzenegger.com. Geargiveer vanaf die oorspronklike op Desember 31, 2017. Besoek op Desember 31, 2017.
↑ Rechcigl Jr., Miloslav (2007). Czech It Out: Czech American Biography Sourcebook. ISBN 9781504920711.
↑ Miloslav Rechcigl Jr. (2016). Encyclopedia of Bohemian and Czech-American Biography, Volym 2. Bloomington, Indiana: AuthorHouse. ISBN 978-1524620691.
↑ Tracy Wilkinson; Matt Lait (Augustus 14, 2003). "Austrian Archives Reveal Nazi Military Role of Actor's Father". Los Angeles Times.
↑ "Arnie: 'I was abused as child'". The Scotsman. Edinburgh. Augustus 4, 2004. Geargiveer vanaf die oorspronklike op Augustus 18, 2010. Besoek op April 18, 2008.
↑ "Surprised by Russia: 5 things that charmed Arnold Schwarzenegger in Moscow". Russia Beyond. Februarie 20, 2018. Geargiveer vanaf die oorspronklike op Julie 18, 2018. Besoek op Julie 17, 2018.
↑ 7,0 7,1 Brooks, Xan (Augustus 8, 2003). "The Governator". The Guardian. London. Geargiveer vanaf die oorspronklike op Augustus 27, 2013. Besoek op April 19, 2007.
↑ "Records: Arnold's father was member of Nazi storm troops". USA Today. Augustus 24, 2003. Geargiveer vanaf die oorspronklike op Mei 22, 2011. Besoek op Augustus 24, 2017.
↑ 9,0 9,1 Andrews, Nigel (2003). True Myths of Arnold Schwarzenegger. Bloomsbury. ISBN 978-1-58234-465-2.
↑ Herman, Eric (Augustus 11, 2003). "Ah-nold in cross hairs Rivals blast Calif. front-runner". Daily News. New York. Geargiveer vanaf die oorspronklike op Oktober 26, 2012. Besoek op Augustus 20, 2012.
↑ "Arnold Schwarzenegger: Mr. Olympia – 1970–1975, 1980". BodyBuild.com. Geargiveer vanaf die oorspronklike op April 21, 2008. Besoek op April 18, 2008.